NaiveNeuron/SloPal huggingface dataset:
Hreha, Štefan, poslanec NR SR (2013-09-03):
Ďakujem pekne. Vážená pani predsedajúca, vážené panie poslankyne, páni poslanci, dovoľte mi, aby som v zmysle zákona o rokovacom poriadku vystúpil k vládnemu návrhu zákona, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona SNR č. 511/1992 Z. z. o správe daní a poplatkov a o zmenách v sústave územných finančných orgánov v znení neskorších predpisov (tlač 609), ako spravodajca Výboru Národnej rady pre financie a rozpočet. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel ho zaradil na rokovanie 23. schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa po formálno-právnej stránke všetky náležitosti návrhu zákona uvedené v § 67 a 68 zákona Národnej rady o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku a je zrejmý aj jej účel. Všeobecná časť dôvodovej správy obsahuje informáciu o jeho cieli a že je v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Jej osobitná časť obsahuje odôvodnenie jednotlivých ustanovení návrhu. Po rozprave odporučím, aby 1. podľa § 73 ods. 3 písm. c) zákona o rokovacom poriadku Národná rada Slovenskej republiky uvedený návrh zákona prerokovala v druhom čítaní, 2. v súlade s rozhodnutím predsedu Národnej rady Slovenskej republiky č. 585 zo 16. júla 2013 a podľa § 71 zákona o rokovacom poriadku návrh zákona prerokovali výbory: Výbor Národnej rady pre financie a rozpočet, Ústavnoprávny výbor NR, Výbor Národnej rady pre hospodárske záležitosti. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pani predsedajúca, skončil som, otvorte rozpravu.
Galek, Karol, poslanec NR SR (2023-06-23):
Monika, chcela si ešte ty otvoriť? Dobre. Ty už nič. Ďakujem veľmi pekne za vypočutie si. (Reakcia z pléna.) Ďakujem veľmi pekne za pozornosť a prosím o podporu tohto návrhu zákona, ktorý naozaj výrazným spôsobom zvýši energetickú bezpečnosť Slovenska.
Vitteková, Anna, poslankyňa NR SR (2014-06-04):
Keďže boli dnes v rozprave podané pozmeňujúce návrhy, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Hrnčiar, Andrej, podpredseda NR SR (2016-05-25):
Ďakujem. Otváram všeobecnú rozpravu, do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Nech sa páči, pani podpredsedníčka. (Reakcia z pléna a smiech v sále.) Nech sa páči, pán poslanec Burian.
Šeliga, Juraj, podpredseda NR SR (2020-04-07):
Ďakujem. Ako ďalší v rozprave, pán poslanec Mazurek, nech sa páči.
Osuský, Peter, poslanec NR SR (2016-05-24):
Ďakujem pekne, pán predsedajúci. Kolegyňa Grausová, samozrejme, že pod tým prednostne netreba chápať vec tak, že ten dotyčný príde ako divoká voda, rozrazí všetkých a neohrozí sa tým, samozrejme, poskytovanie vitálnej pomoci. Predstava, že na chirurgiu, kde na ambulancii pracujú, povedzme, dvaja alebo traja lekári na veľkej chirurgii starajúci sa o kontroly zlomenín, kontroly pooperačných stavov a dôjde k veľkej havárii na autostráde a donesú naraz dvanástich rozflákaných pacientov, tak samozrejme, že ambulancia v tú ranu zastavuje svoju činnosť a všetci, ktorí môžu, odchádzajú na operačné sály zachraňovať život. Teda ešte raz hovorím, to prednostne je terminovane, ako navrhla kolegyňa Grausová, a nejedná sa tým rozhodne o situáciu ktorá by ohrozila na živote iného prichádzajúceho pacienta. Samozrejme, pokiaľ ide o to vymedzenie toho času pred a po, to je na pováženie. Samozrejme opäť i z toho dôvodu, že ten pacient, ktorý má potrebu niekedy terminovane prísť, má ju zrejme, tú možnosť v nejakom čase, a nie v takom, ako sa mu vopred určí. Lebo potom to už nie je termín, ktorý si vyberie vzhľadom na svoju potrebu, ale je to zase len prinútenie vybrať si nejaký termín, ktorý ti jediný poskytujem. Toľkoto. Ináč, samozrejme, ak by bol problém v tom, druhé čítanie, pani kolegyňa, je na to, aby sme urobili zásahy v podobe pozmeňujúcich návrhov do návrhu zákona. Ďakujem.
Blaha, Ľuboš, podpredseda NR SR (2024-01-23):
Ako ďalší sa do rozpravy prihlásil pán poslanec Jaroslav Spišiak. Nech sa páči, máte slovo.
Grausová, Natália, poslankyňa NR SR (2018-12-13):
Ďakujem za slovo. Ja nehovorím za náš klub, ja hovorím iba sama za seba. A chcem vám povedať, vážení páni, vážené dámy, alebo nie všetci ste vážení, nie všetkých si vážim, ale priať, ten parlament sa choval tak nechutne za toto volebné obdobie a za tento rok, tento parlament prijal toľko protislovenských a zlých zákonov... (Prerušenie vystúpenia predsedajúcim.)
Danko, Andrej, predseda NR SR (2019-09-10):
Ďakujem. Pán poslanec Sopko.
Bugár, Béla, podpredseda NR SR (2018-10-24):
Nech sa páči, prezentujme sa a hlasujme. (Hlasovanie.) Prítomných 147, za 48, proti 58, zdržalo sa 41 poslancov. Návrh sme neschválili. Nech sa páči.
Danko, Andrej, podpredseda NR SR (2024-09-17):
Poslanec Krátky s reakciou.
Danko, Andrej, podpredseda NR SR (2023-12-08):
Poslanec Lackovič.
Blanár, Juraj, podpredseda NR SR (2022-11-30):
Teraz udeľujem slovo pani poslankyni Monike Kaveckej v rozprave a po nej pán poslanec Šefčík sa pripraví. Nech sa páči, pani poslankyňa.
Hrnčiar, Andrej, podpredseda NR SR (2016-09-14):
Pán poslanec Gröhling.
Dostál, Ondrej, poslanec NR SR (2023-05-18):
To, čo... to, čo čítal pán poslanec Susko, je § 37, ktorý hovorí o hlasovaní, nehovorí o tom, že následne spochybní, on to mal spochybniť v čase, keď sa, keď sa hlasovalo... (Prerušenie vystúpenia predsedajúcim.)
Jurinová, Erika, podpredsedníčka NR SR (2015-04-21):
S reakciou pán poslanec Hlina.
D. Lipšic, poslanec: (2007-10-30):
K vašej výzve na stávku. Ja by som ju rád prijal. Ale mám s tým dva problémy. Po prvé, mám negatívnu skúsenosť so stávkami s vašimi poslancami. Jednu som vyhral, ale, žiaľ, potom sa nič neudialo. Obráťte sa na pána predsedajúceho, on vám to potom vysvetlí. A druhý problém, ktorý s tým mám, je, že ministerstvo práce pomerne zrejme často disponuje falšovanými dokumentmi. Takže nerád by som, viete, stávka znamená, že si musíme dôverovať navzájom. Ja vám nedôverujem.
Krajčír, Ľuboš, poslanec NR SR (2020-07-14):
By som sa chcel poďakovať pánovi ministrovi aj môjmu predrečníkovi pánovi Kremskému. Naozaj netreba zabúdať na to, že tým, že sme patrili medzi krajiny, ktorí mali najmenší počet nakazených, že to bolo disciplínou a tým, ako sa to tu nastavilo, ako naozaj ľudia boli disciplinovaní, ako dodržiavali aj to nosenie tých rúšok, ktoré, ktorými chránime druhých, seba chránime respirátormi. A ja si naozaj, ja to naozaj veľmi podporujem a myslím si, že určite je veľmi dôležité, aby sme to tu nastavili tak, aby sa to dodržiavalo, áno, aj týmito pokutami, týmito opatreniami. Vieme, že ľudia, nie všetci sú úplne disciplinovaní. A tam sa nejedná o to, mne bezprostredne nevadí, keď niekto ide a podľahne nejakému riziku, ale nech to neprenáša na nás ostatných. A tým musíme nastaviť to tak, aby bol odradený od toho, aby nás to nejakým spôsobom odradzovalo. Ďakujem.
Šeliga, Juraj, podpredseda NR SR (2021-03-16):
Ďakujem pekne, pani poslankyňa. Otváram rozpravu, do ktorej som nedostal žiadnu prihlášku. Pýtam sa, či sa chce niekto prihlásiť ústne. Nikto. Vyhlasujem rozpravu za skončenú. Chcete zaujať stanoviská? Nemáte ani k čomu, však áno. Ďalší bod je návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov . Je to prvé čítanie a má tlač 460 tento návrh. Návrh na pridelenie na prerokovanie výborom je v rozhodnutí č. 455. Pána poslanca Dostála tu vidím, ale ako spravodajkyňa je tu navrhnutá pani poslankyňa... pardon (reakcia z pléna), á, vy ste ako náhradníčka, dobre. Takže preto poprosím pána poslanca Dostála, aby tento návrh uviedol, a potom pani poslankyňu, aby nás informovala o návrhu gestorského výboru. Nech sa páči, pán poslanec.
O. Nachtmannová, poslankyňa: (2008-02-12):
A nakoniec vám poviem repliku na váš záver. Chvalabohu, tu je táto vláda. (Potlesk.)
Laurenčík, Milan, podpredseda NR SR (2020-11-03):
Ďakujem veľmi pekne. Prerušujem rokovanie o tomto bode programu. Vážené panie poslankyne, vážení páni poslanci, vyhlasujem 3-minútovú prestávku, pokiaľ sa nám podarí skonsolidovať a spojiť s pánmi ministrami. Ďakujem. (Prestávka.) (Po prestávke.)
A. Belousovová, podpredsedníčka NR SR: (2008-07-02):
Teraz budeme pokračovať v rokovaní v prerušenej rozprave o návrhu na odvolanie poslanca Pavla Minárika z funkcie predsedu Výboru Národnej rady Slovenskej republiky pre kultúru a médiá (tlač 685). Vo štvrtok 19. júna neukončil svoje vystúpenie písomne prihlásený poslanec pán poslanec Mikloško, ktorý má teraz slovo, po ňom bude vystupovať pán poslanec Bauer. Chcem len pripomenúť, že sme odhlasovali podľa § 30 zákona o rokovacom poriadku ohraničenie rečníckeho času na desať minút. Takže, nech sa páči, pán poslanec Mikloško, máte slovo. A, pán poslanec Palko, procedurálny návrh.
Dolinková, Zuzana, ministerka zdravotníctva SR (2024-01-25):
Ďakujem pekne. Vážený pán poslanec, z opozičných lavíc nás neustále kritizujete, že robíme podľa vás pre Ukrajinu málo, že sa nestretávame s ukrajinskými predstaviteľmi, hoci ja sám – pán minister zahraničných vecí – som bol v kontakte s ministrom zahraničných vecí Ukrajiny Dmytrom Kulebom najprv telefonicky a potom sme sa aj osobne stretli v Bruseli. A teraz, keď sa nám podarilo zorganizovať stretnutie aj na úrovni premiérov oboch štátov, tak je zase podľa vás zle, lebo sa stretli pri Užhorode a nie v Kyjeve? Miesto, na ktorom sa predseda vlády Slovenskej republiky Robert Fico a premiér Ukrajiny Denys Šmyhal stretli, bolo dohodnuté telefonicky na základe vzájomnej dohody oboch strán. Ešte raz zopakujem, na základe dohody premiérov. Tak, prosím, nefabulujte a nesnažte sa degradovať hodnotu samotného stretnutia, ale najmä výstupov, ktoré z neho vzišli a ktoré sú obsiahnuté v záverečnom komuniké. Išlo o pracovné stretnutie s konkrétnymi výsledkami. Premiér Fico ohlásil ďalšiu humanitárnu pomoc pre Ukrajinu, jasne podporil snahy Ukrajiny o členstvo v Európskej únii a obaja premiéri posúdili aj konkrétne návrhy týkajúce sa dvojstrannej cezhraničnej spolupráce. V tomto kontexte malo práve rokovanie pri Užhorode osobitnú symboliku, keďže práve v tejto časti krajiny žijú naši krajania, občania Ukrajiny, ktorí sa hlásia ku slovenským koreňom. Ďakujem pekne.
M. Smolková, poslankyňa: (2008-07-01):
Po prvé. V § 15 ods. 2 písmeno g) znie: „g) materská škola18)“. Poznámka pod čiarou k odkazu 18 znie: „18) § 28 zákona č. .../2008 Z. z.,“ zatiaľ nemá číslo, je to  nový školský zákon, „o výchove a vzdelávaní (školský zákon) a o zmene a doplnení niektorých zákonov.“ Odôvodnenie. Cieľom navrhovanej zmeny je zosúladenie okruhu žiadateľov o dotáciu so znením nového zákona o výchove a vzdelávaní  (školský zákon) a o zmene a doplnení niektorých zákonov, podľa ktorého sú materské školy zaradené do sústavy škôl. Po druhé. V § 15 ods. 2 sa za písmeno g) vkladajú nové písmená h) až l), ktoré znejú: „h) školský klub detí19), i) školské stredisko záujmovej činnosti20), j) centrum voľného času21), k) školský internát22), l) škola v prírode23)“. Doterajšie písmeno h) sa označuje ako písmeno m). Poznámky pod čiarou k odkazom 19 až 23 znejú: „19) § 114 zákona ... (školský zákon),“ ktorý nemá ešte číslo, „20) § 115 školského zákona, 21) § 116 školského zákona, 22) § 117 školského zákona, 23) § 138 školského zákona.“ Doterajšie poznámky pod čiarou k odkazom 19 až 22 sa označujú ako poznámky pod čiarou k odkazom 24 až 27. Odôvodnenie. Navrhuje sa explicitný výpočet školských výchovno-vzdelávacích zariadení a školského účelového zariadenia, ktoré môžu byť žiadateľom o dotáciu, z dôvodu zosúladenia ich zaradenia medzi školské výchovné zariadenia a školské účelové zariadenia podľa nového zákona č. .../2008 Z. z. o výchove a vzdelávaní (školský zákon) a o zmene a doplnení niektorých zákonov. Ďakujem, skončila som.
Zmajkovičová, Renáta, podpredsedníčka NR SR (2013-01-30):
Vážené pani poslankyne, vážení páni poslanci, otváram druhý rokovací deň 14. schôdze Národnej rady Slovenskej republiky. Na dnešnom rokovacom dni o ospravedlnenie požiadali pani poslankyňa Mária Janíková, pán poslanec Peter Pollák a pán poslanec Richard Sulík. Pristúpime k druhému a tretiemu čítaniu o návrhu na vyslovenie súhlasu Národnej rady Slovenskej republiky s Dohodou o obchode medzi Európskou úniou a jej členskými štátmi na jednej strane a Kolumbiou a Peru na strane druhej . Návrh vlády má parlamentnú tlač 322, spoločná správa výborov má tlač 322a. Návrh vlády odôvodní minister hospodárstva Slovenskej republiky Tomáš Malatinský. A teraz ho prosím, aby sa ujal slova. Nech sa páči, pán minister.
Klus, Martin, podpredseda NR SR (2019-10-22):
Takže, dámy a páni, prepáčte za drobné omeškanie, ale technika zlyhala a ani z notebooku to nedám. Takže len na úvod veľmi stručne. Toto nie je nový návrh. My sme podobný návrh predkladali už v minulosti, obzvlášť v čase, kedy sa jednalo o to, že by sa mala zrušiť dvojkolová voľba, tak sme automaticky navrhovali spätne, aby sa znovu zaviedla. Za ten čas sme ale prešli určitý vývoj a ukázalo sa, že tá dvojkolová voľba skutočne chýba. A chýba v zásade nielen pri voľbách do vyšších územných celkov, ale chýba aj pri všetkých voľbách, ktoré sa vykonávajú tzv. väčšinovým princípom. Čiže v tomto konkrétnom prípade je to aj voľba pri starostoch a primátoroch. A keďže máme od roku 2022 zlúčenú voľbu komunálnu a regionálnu, tak to vytvára práve technické možnosti, aby sme dvojkolovú voľbu zaviedli späť pre županov alebo, keď chceme, predsedov samosprávnych krajov a zároveň, aby sme mohli v tom istom termíne dvojkolovo voliť aj primátorov a starostov. Uvedomujeme si, že to bude mať určitý negatívny dosah na verejný rozpočet, ale zase kvalita v tomto prípade zvolených poslancov a kvalita demokracie, ktorú tým; pardon, nie poslancov, ale primátorov, starostov a županov, a kvalita demokracie, ktorú tým dosiahneme, sa nám môže adekvátne vrátiť pomerne, pomerne rýchlo späť. Pretože práve títo potom rozhodujú o stovkách miliónov každý rok práve vo svojich mestách, obciach a v rámci samosprávnych krajov. Toľko možno na úvod a ja sa potom prihlásim ešte do rozpravy.
Bugár, Béla, podpredseda NR SR (2017-05-16):
Nech sa páči, prezentujme sa a hlasujme. (Hlasovanie.) Prítomných 140, za návrh 123, 17 sa zdržali hlasovania. Návrh sme schválili. Nech sa páči výbory.
Tomanová, Viera, poslankyňa NR SR (2010-12-01):
Ďakujem veľmi pekne. Ja chcem poďakovať pánovi Ondrušovi, že skutočne veľmi vecne a veľmi trefne vystihol problematiku a povedal, o čo sa jedná. Aj o to, že sa jedná o tú istú skupinu, len súčasná vláda pristupuje k inému spôsobu podpory matiek. Ja by som súhlasila aj s tým, keby ste to zvýšili na tých 100 % materskej tak, ako ste to sľúbili vo svojom programovom vyhlásení vlády, a pretože smernica EÚ je na spadnutie o 100 % materskom po dobu teda minimálne osemnásť týždňov. Ale viete, nedá mi, aby som nepripomenula niektoré veci, a to napr., že sme rozšírili okruh poistencov štátu o poberateľky materského, že študentky sa môžu pre účely materského poistiť, aj dobrovoľné poistenie, že za rodičov do šesť rokov veku dieťaťa platíme poistenie. Prosím vás pekne, treba si naštudovať všetky ostatné predpisy súvisiace s týmto. A pokiaľ ide o minimálnu mzdu, pani poslankyňa Blahová, nedá mi, aby som nepovedala, že 256 eur je čistá a rovnala sa skutočne v čase schvaľovania zákona čistej minimálnej mzde, pretože odvody, ako som už povedala, títo ľudia sa stali poistencami štátu, sú poistencami štátu. Čiže vlastne programové vyhlásenie bolo naplnené. A ešte jednu vec. Pán Matovič, treba si naštudovať ďalšie právne predpisy, týkajúce sa skutočne sledovania a využívania finančných prostriedkov, pretože napr. rodičovský príspevok sa poskytuje mesačne na každé dieťa a v prípade, že by sa nevyužíval na to dieťa, alebo rodič by nedodržiaval povinnú školskú dochádzku, sú tam ďalšie opatrenia zo strany obce až po mimoriadneho náhradného príjemcu dávky, čiže je to mesačne sledované. Naviac v tejto súvislosti pripomínam, treba si naštudovať aj zákon 305/2005 o sociálno-právnej ochrane detí, o výchovných opatreniach a o postupe ako sa postupuje voči... (Prerušenie vystúpenia časomerom.)
Danko, Andrej, predseda NR SR (2016-05-18):
Ďakujem. Pán poslanec Klus, krátka reakcia na faktické poznámky? Môžte zapnúť pána poslanca Klusa?
Hrnčiar, Andrej, podpredseda NR SR (2017-04-07):
Pán poslanec Beblavý.
Glváč, Martin, podpredseda NR SR (2017-10-18):
Pán poslanec Krajniak.
Lipšic, Daniel, poslanec NR SR (2014-10-28):
Ďakujem. Pán poslanec, neevidujem, v akom ste teraz výbore, zrejme ste v školskom, ale pamätám si vás, keď ste boli v ústavnoprávnom výbore. A považujem takéto pozmeňujúce návrhy za čosi škandalózne. Nijako nesúvisia s návrhom zákona. A ich jediným cieľom je obísť proces pripomienkového konania na úrovni exekutívy a potom prvé čítanie, druhé čítanie. Ten samotný pozmeňujúci návrh má oveľa väčší rozsah, ako je návrh pani poslankyne Zmajkovičovej, týka sa úplne nesúvisiacich vecí a vy chcete, aby to plénum posúdilo bez znalostí o tom návrhu zajtra o 11.00 hodine. Argument nie je, že to mal školský výbor, lebo podľa našej ústavy neschvaľuje zákony školský výbor, ale plénum, a ja som sa dozvedel o tomto pozmeňujúcom návrhu teraz tak rozsiahlom. Vy ste tu skákali tri metre päťdesiat, keď ste boli v opozícii, keď, neviem, za ktorého ministra to bolo, prišiel tiež nesúvisiaci pozmeňujúci návrh k iným zákonom. A teraz robíte presne to isté. To je neuveriteľné farizejstvo, pán poslanec. To považujem za dehonestáciu parlamentu, dehonestáciu parlamentu na princípe „kolektív ľudí stláčajúcich z neznalosti veci gombíky“, lebo možno okrem členov školského výboru nebude vedieť nikto, o čom hlasuje, dokonca ani ten, kto by chcel vedieť, o čom hlasuje. Čiže považujem to naozaj za prejav veľkej, veľkej neúcty k vašim kolegom a za prejav vašej amnézie, keď ste pôsobili v ústavnoprávnom výbore.
Hrnčiar, Andrej, podpredseda NR SR (2016-04-26):
Ďakujem. Ďalší v rozprave vystúpi pán poslanec Grendel, pripraví sa pani poslankyňa Remišová.
Muňko, Dušan, poslanec NR SR (2017-02-02):
Pán poslanec, ja som si povedal, že nebudem na vás reagovať, pretože na človeka, podvodníka, ktorý navedie, aby kúpil jeho firmu za 150 mil., bude mi tu kázať veci, ktoré nemajú vôbec logiku. Boli ste vo vláde, prečo ste neriešili nebankové subjekty? Boli ste vo vláde, prečo ste neriešili starodôchodcov? Vyprávate tu o energetike, rozumiete vy vôbec tomu? Orgán je nezávislý, nemusíte mať obavy, že nebudú napravené faktúry a že nebude napravená záležitosť, ktorý nezávislý orgán to, čo spravil. SMER povedal, že zvyšovať energie sa nebudú. Som presvedčený, že tie faktúry, všetky budú, samozrejmá vec, opravené. Je otázka času, koľko to bude trvať, či to bude trvať mesiac alebo dva, lebo je to pomerne zložitá vec dneska u všetkých podnikov, ktoré to musia spraviť, či je stredoslovenská, západoslovenská alebo je to východoslovenská. Ale ja vás ubezpečujem, že kto vládne, robí aj chyby, ale nerobí chyby také, ako robíte vy.
A. Belousovová, podpredsedníčka NR SR: (2007-09-12):
S faktickými poznámkami na vystúpenie pána poslanca Mikloša sa prihlásili páni poslanci Cabaj, Lipšic, Číž, pani poslankyňa Gabániová, pán poslanec Valocký, Horváth, Novotný, Frešo a pán poslanec Dzurinda. Uzatváram možnosť prihlásiť sa s faktickými poznámkami. Takže posledný je pán poslanec Záhumenský. Uzatváram možnosť prihlásiť sa s faktickými poznámkami a ako prvý pán poslanec Cabaj.
Stančík, Andrej, poslanec NR SR (2022-09-27):
Ďakujem. Pán Fico, vy v tom SMER-e ste ako také falošné holubice mieru. Ešte predtým, než vojna začala, ste hovorili, že my sme vlastizradcovia, ste nás vešali na bilbordy len preto, lebo sme zahlasovali za dohodu s USA a posilnenie našej vlastnej bezpečnosti. Váš podpredseda kričal na námestí nikdy proti Rusku, nikdy proti Rusku a to jeho milované Rusko, ktoré je dobré, múdre a správne bez akejkoľvek provokácie a bez akéhokoľvek relevantného dôvodu brutálne zaútočilo na svojho slovanského brata. To dobré, múdre a správne Rusko dnes vraždí na Ukrajine, ničí životy a vyháňa milióny Ukrajincov zo svojich domovov. Ten váš mier je iba zástierka, pretože vy nechcete mier, vy chcete potupu a porážku Ukrajiny. Správate sa, ako keby počas druhej svetovej vojny povieme, že my nebudeme pomáhať Sovietskemu zväzu, pretože to iba predlžuje vojnu a oni sa s tými nacistami musia vlastne dohodnúť, pretože my chceme mier. No nie, toto nie je žiadny mier, toto je iba porážka Ukrajiny, ktorá má právo brániť sa, a na základe medzinárodného práva máme právo Ukrajine pomáhať a dodávať jej aj zbrane, aby sa mohla brániť agresorom. Pretože nie Ukrajina, ale Rusko útočí. Nie Ukrajina vraždí ruských občanov na území Ruska, ale Rusko vraždí Ukrajincov na území Ukrajiny. A toto je tá vaša falošná argumentácia, ktorá možno znie dobre pre elektorát, ktorý máte dnes zjavne veľmi podobný s Republikou, s ĽSNS. Keď vidím toto koketovanie, tak sa naozaj obávam o budúcnosť tejto krajiny. Tak prestaňte hovoriť o mieri, keď chcete iba jediné: chcete porážku a potupu Ukrajiny, aby sa vzdala agresorovi, ktorý bez akýchkoľvek dôvodov napadol jej územie a vraždí obyvateľov.
V. Veteška, podpredseda NR SR: (2004-12-14):
M. Demeterová, poslankyňa: Vážený pán poslanec, ja chcem reagovať na vaše vystúpenie ohľadne tej našej účasti v Čile a na pripomienky pána Pineiru k reforme. Ak sú všetky vaše argumenty tak založené na vode, ako tie, ktoré tam boli, tak potom to vaše vystúpenie nemá veľkú vierohodnosť, pretože dobre viete, že pôvodne predložená reforma ministerstvom práce a sociálnych vecí, teda hlavná, hlavná mienka pána ministra bola práve na tom, aby tie účty boli súkromné a že práve vo vláde ten materiál doznal zmien. Takže ak vy tuná dneska to dávate na krk pánu ministrovi, tak sa nad tým veľmi podivujem a už také smiešnosti, že pán Pineira si odsadol alebo neodsadol, tak to už tu ozaj nemám k tomu čo dodať.
Klus, Martin, podpredseda NR SR (2019-12-05):
Uzatváram možnosť podania ústnych prihlášok. To už máme za sebou. Výborne. Takže v tejto chvíli sa pýtam, či má záujem navrhovateľ na záverečnom slove. Nie je tomu tak. Spravodajca? Nie je tomu tak (potlesk). Vyhlasujem rozpravu za skončenú a hlasovať budeme 18.30. (Prestávka.) (Po prestávke.)
Grendel, Gábor, podpredseda NR SR (2021-11-11):
Teraz hlasujeme, pán poslanec.
Figeľ, Ján, podpredseda NR SR (2012-09-19):
Ďakujem pekne. O vystúpenie v rozprave požiadal pán minister. Týmto mu dávam slovo pred blokom ústne prihlásených, ktorý bude nasledovať. Nech sa páči.
B. Bugár, podpredseda NR SR: (2004-05-13):
(Hlasovanie.) Prítomných je 132 poslancov, za návrh 82, proti 13, zdržalo sa 27, nehlasovalo 10. Konštatujem, že sme tento návrh zákona postúpili do druhého čítania. Nech sa páči. K. Mitrík, poslanec: Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre financie, rozpočet a menu a výboru pre verejnú správu. Ďalej aby týmto hlasovaním za gestorský výbor určila Výbor Národnej rady pre verejnú správu a určila lehoty na prerokovanie návrhu zákona výborom do 30 dní a gestorskému výboru do 31 dní od jeho prerokovania v prvom čítaní na schôdzi Národnej rady.
Drdul, Dominik, poslanec NR SR (2023-01-25):
O druhom pozmeňujúcom návrhu poslanca Suska nemôžeme hlasovať, keďže sme schválili pozmeňujúci návrh poslankyne Kolíkovej. O pozmeňujúcom návrhu poslanca Svrčeka... (Prerušenie vystúpenia predsedajúcim.)
Bugár, Béla, podpredseda NR SR (2018-06-19):
Prezentujme sa a hlasujme. (Hlasovanie.) Prítomných 143 poslancov, za 1, proti 52, zdržalo sa 90 poslancov. Konštatujem, že tento bod sme neschválili. Ďalej.
Přidal, Alojz, poslanec NR SR (2011-06-01):
Vážený pán predseda Národnej rady, v rozprave nevystúpil žiaden poslanec. Pristúpme teraz k hlasovaniu o pozmeňujúcich a doplňujúcich návrhoch zo spoločnej správy. Pán predseda, dajte, prosím, hlasovať o bodoch 1 až 14 spoločne s odporúčaním schváliť.
Jasaň, Viliam, poslanec NR SR (2015-06-16):
Ďakujem. Pán predseda, prosím, teraz dajte hlasovať o zákone ako o celku so stanoviskom gestorského výboru vrátený zákon schváliť v pôvodnom znení.
Svrček, Miloš, poslanec NR SR (2022-11-15):
Ďakujem za slovo. Pán predseda výboru Saloň, zaregistroval som, že došlo k viacerým personálnym výmenám. Čo vy viete, no tak možno pán minister toľko mení tých ľudí, že chce len samú kvalitu potom na tom ministerstve (povedané so smiechom), že potom všetci spadneme asi na riť, že čo tam bude na tom vnútre. Ale čo sa týka toho vyslania do zahraničia, pre boha živého, ako keď máme všetku tú zahraničnú službu a zastupovanie Slovenskej republiky dať len na ministra, tak tí ministri tu ani nebudú pred... veď sú tam sekcie medzinárodných vzťahov, sú tam presne veľvyslanectvá, ktoré nás zastupujú. Mohol tam ísť štátny tajomník namiesto ministra a minister mal sedieť tuto a zodpovedať naše otázky, a nielen moje ako koaličné, ale i opozičné. Čiže o tom sa radšej ani nebavme, že musel ísť zastupovať Slovenskú republiku, mal tu sedieť a mal vyslať svoju dvojku alebo veľvyslanca. Čo sa týka, Marek, tvojho vyjadrenia, že je normálne, že štát nevie najprv zareagovať na riešenie tejto krízy a musia to byť najprv dobrovoľníci. No neviem. Ako mňa zamrazilo, keď si toto povedal. Dobrovoľníci nie sú zložkou verejnej moci, cirkev nie je zložku verejnej moci, od toho je tu štát, ktorý má na to tieto krízové plány, ktoré má plniť, ktoré, podľa ktorých má postupovať. Ako k tomu sa radšej ani nebudem vyjadrovať, možno si to prejdime potom osobne, aby, aby sme si to prešli, ale to radšej už do budúcna nehovor, pretože toto bolo veľmi nešťastné vyjadrenie. A v závere sa chcem ešte osobne poďakovať všetkým radovým policajtom, ktorí sú v teréne, hovorím radovým policajtom, ktorí sú schopní zobrať aj 8-ročného malého sýrskeho chlapca, ktorý nemá nohy, do nemocnice v Skalici, že ukázali svoje srdce a aj vo viacerých týchto vypätých situáciách... (Prerušenie vystúpenia časomerom.)
Hrušovský, Pavol, podpredseda NR SR (2010-09-07):
Pani poslankyňa Zmajkovičová.
P. Hrušovský, predseda NR SR: (2003-07-10):
Vyhlasujem rozpravu o tomto bode programu za skončenú. Pýtam sa pána ministra, či sa chce vyjadriť k rozprave. Nech sa páči.
Sulík, Richard, predseda NR SR (2011-07-01):
Dobre, takže, nech sa páči, pán minister bude pokračovať vo svojom prejave. (Reakcia poslanca.) Áno, pán Jarjabek, hneď to bude, ale, poprosím, venujte pozornosť rečníkovi. Takisto trvám na tom, keď vystupuje niekto zo strany SMER, tak skúste do toho nevykrikovať. Pán poslanec Jarjabek, o procedurálny návrh vás poprosím.
Číž, Miroslav, podpredseda NR SR (2015-05-05):
Teraz ako posledný riadne prihlásený v rozprave vystúpi pán poslanec Viskupič.
Grendel, Gábor, podpredseda NR SR (2022-05-24):
Pán poslanec Karol Kučera.
V. Veteška, podpredseda NR SR: (2004-06-23):
J. Heriban, poslanec: Ďakujem za slovo. Samozrejme, že členovia výboru pre európske záležitosti by mali od samého začiatku kontrolovať legislatívny proces. V diskusiách predtým sa o tom pochybovalo a to, že by mala Národná rada vo svojom grémiu sa venovať všetkým tým zákonom, od samého začiatku by spôsobilo to, čo pánovi Maxonovi veľmi prekáža, že by sa to nedalo vykonať. Samozrejme, ak by celé plénum malo kontrolovať legislatívny, veľmi zložitý európsky proces, tak potom by sa to nedalo vykonať. Na druhej strane je tu paradoxná situácia a súhlasím s pánom Maxonom, že sa dá ťažko orientovať v súčasnom parlamente, po vašich slovách na obhajobu vlády, keď hovoríte, že návrh takéhoto zákona, teraz nie som presný, lebo som si to presne nezaznamenal, je vyslovením nedôvery vláde, mám pocit, že vy ste členom koalície, alebo aspoň niektorej koaličnej strany. Ďakujem.
Grendel, Gábor, podpredseda NR SR (2021-05-10):
S faktickou poznámkou pán poslanec Mizík.
Hraško, Igor, poslanec NR SR (2014-09-09):
Tak si uvedomte, poprosím niektorých kolegov, nech sa tiež spamätajú. Takže ešte raz, pán kolega, keď budem mať také vedomosti, verte tomu, že k tomu dôjde.
J. Laššáková, poslankyňa: (2009-12-01):
Prosím, pán predseda, dajte o uvedenom návrhu hlasovať.
Zmajkovičová, Renáta, podpredsedníčka NR SR (2014-10-30):
Pani poslankyňa Nachtmannová.
T. Cabaj, podpredseda NR SR: (2009-06-17):
Pani poslankyňa Gibalová bola posledná v rozprave, končím rozpravu. Je 11.00 hodín, o 11.00 hodine máme hlasovať. Chcem sa spýtať, či je všeobecný súhlas, aby  vystúpila pani ministerka so záverečným slovom. (Odpovede z pléna.) Nech sa páči, pani ministerka, máte záverečné slovo.
Kolíková, Mária, poslankyňa NR SR (2024-01-10):
Pán poslanec, ja budem reagovať na tú časť, ktorá súvisela s potrebou riadneho legislatívneho procesu a o to viac ma mrzí, že tu nie je pán minister Susko. Tak skúsim si tu vystačiť aj s pánom ministrom Rašim a možno to bude aj preňho dobré, že si to vypočuje, pretože to, čo súvisí s tým legislatívnym procesom riadnym, som presvedčená, že neexistuje, že v riadnom legislatívnom procese, nech už sa bavíme o tej akékoľvek právnej úprave, by prešlo, že má platiť zo dňa na deň bez akéhokoľvek dopadu na rozpočet. A teraz prečo. Preto, lebo množstvo skutkov, ktoré proste je nevyhnutné, aby táto krajina stíhala, tak na to nie sú žiadne kapacity, množstvo skutkov, ktoré aj budú trestným činom a nebude za ne trest odňatia slobody, tak nemáme na to žiadne kapacity, nemáme ľudí, aby dohliadali na domáce väzenie, nemáme na to zariadenia, nemáme. Naozaj nemáme. Tá právna úprava, ktorá bola pripravovaná, tu bola v parlamente, mala vážny dopad na rozpočet. Vy ste to ešte posunuli ďalej, tie skutky, ktoré už nebudú trestným činom, úplne rezignujete na ochranu životného prostredia, úplne, lebo stanovujete hranici 35-tisíc eur ako hranicu pre to, aby vôbec niečo bolo trestným činom. To znamená, že potom musím mať pripravené priestupkové orgány, aby hádam chránili tie živočíchy. Hádam to nechceme zlikvidovať úplne, to životné prostredie. A to, že ste rezignovali absolútne na organizovaný zločin, že umožňujete za akýkoľvek organizovaný zločin s majetkovou trestnou činnosťou dať podmienku, ako to je, to je nevídané. Toto nenájdete v európskych, v žiadnych priestoroch. Choďte do Českej republiky sa pozrieť, do Nemecka, neexistuje. To ste si proste normálne navymýšľali, lebo vaši ľudia sú stíhaní za organizovaný zločin. Hrozné!
Pellegrini, Peter, predseda NR SR (2015-12-09):
Ďakujem pekne. Prerušujem rokovanie o tomto bode programu. Pán kolega, vy ste si omylom zobrali inú kartu, kolegovu. Dobre. Evidujem, vy pán navrhovateľ, že ste boli prihlásený do rozpravy aj riadne, takže budete na štvrtom mieste, tak ako ste aj, takže ešte budete mať možnosť, samozrejme, vystúpiť. Budeme pokračovať o štrnástej hodine novelou zákona o SP, po skončení budeme pokračovať v rozprave vystúpením pána poslanca Drobu. (Prerušenie rokovania o 12.05 hodine.) (Pokračovanie rokovania o 14.00 hodine.)
Grausová, Natália, poslankyňa NR SR (2018-05-15):
Ďakujem. Pán Dostál, nie je už dnes žiadnym tajomstvom, že to, čo sa udialo na Ukrajine, tie hrôzy, celý ten Majdan, tie vraždy, tie neuveriteľné ukrutnosti, ktoré sa stali, vyvolali americkí, zahraniční agenti vrátane aj niektorých tzv. nie Slovákov, ale niektorých zo Slovenska. Takže ja by som vás v tomto opravila, že nie Rusko, ale zahraniční agenti zo Spojených štátov vyvolali tie strašné zločiny na Ukrajine, vraždy, zapaľovanie ľudí zaživa, a tak ďalej a tak ďalej.
T. Cabaj, podpredseda NR SR: (2010-03-03):
Nikto sa nehlási s faktickou poznámkou, pán poslanec Janiš a zároveň navrhovateľ bol jediný, ktorý vystúpil v rozprave, vyhlasujem rozpravu za skončenú. Pán minister, chcete sa vyjadriť? Nie. Pán spravodajca, chcete sa vyjadriť? Tiež nie. Prerušujem rokovanie o tomto bode programu. Pán minister, ďakujem za šnúru zákonov, ktoré ste predložili na rokovanie Národnej rady. Panie poslankyne, poslanci, budeme pokračovať, a to druhým čítaním o vládnom návrhu zákona o pohrebníctve a o zmene zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov . Vládny návrh zákona je pod tlačou 1403, spoločná správa výborov má tlač 1403a. Prosím teraz pána ministra zdravotníctva Slovenskej republiky Richarda Rašiho, aby vládny návrh zákona odôvodnil.
Danko, Andrej, podpredseda NR SR (2024-02-09):
Chce sa vyjadriť k rozprave pani spravodajkyňa? Nie, ďakujem. Prerušujem rokovanie o tomto bode programu. Pokračujeme prvým čítaním o vládnom návrhu zákona o centrálnom informačnom systéme štátnej služby a o zmene a doplnení zákona č. 55/2017 Z. z. o štátnej službe a o zmene a doplnení niektorých zákonov v znení neskorších predpisov. Vládny návrh zákona je pod tlačou 141, návrh na jeho pridelenie na prerokovanie výborom je v rozhodnutí č. 140. Prosím ministra práce, sociálnych vecí a rodiny Slovenskej republiky Erika Tomáša, aby návrh zákona uviedol. Pán minister poprosil o krátku zdravotnú prestávku do 14.40 h, jak môžte. Je všeobecný súhlas? Ďakujem. (Prestávka.) (Rokovanie v prvom čítaní o vládnom návrhu zákona o centrálnom informačnom systéme štátnej služby a o zmene a doplnení zákona č. 55/2017 Z. z. o štátnej službe a o zmene a doplnení niektorých zákonov v znení neskorších predpisov , tlač 141.)
Klus, Martin, poslanec NR SR (2016-10-25):
Ďakujem pekne za slovo, aj kolegovi Zsoltovi Simonovi za veľmi zaujímavé vystúpenie. V podstate vo veľkej miere kopíruje to, čo bolo povedané pred ním, respektíve to, čo som spomínal aj ja v prvom čítaní. Doplním toto svoje vystúpenie o veľmi dobrú štatistiku, ktorá tak isto hovorí úplne jasnou rečou o tom, že naozaj je zbytočné, aby sme dnes v zásadnej miere obmedzovali čas vyčlenený do rozpravy pre jednotlivých rečníkov. Napriek teda tomu, že ja patrím medzi jedného z mála opozičných poslancov, ktorý toto nevidí ako zásadný problém. Som za istých okolností pripravený takúto zmenu aj podporiť. A tu by som chcel pochváliť aj to, že máme tu nejaký prvý krok, kedy sme sa priblížili k tomu, čo som navrhol v prvom čítaní, aby sme mali obmedzený čas, keď, tak všetci, nielen tí, ktorí boli vybratí v rámci toho prvého návrhu zákona. Tak isto by som rád zdôraznil, že ak už chceme v tomto prípade hovoriť o nejakých ďalších možnostiach, tak majme na pamäti to, že opozícia tu pomerne jednoznačne zhrnula to, čo robí problém. A ak je tu naozaj vôľa konsenzuálne prijať dobrý rokovací poriadok, nový rokovací poriadok, tak potom si naozaj tieto jednotlivé výhrady zhrňme. Stretneme sa ešte raz. Stiahnime tento návrh zákona z aktuálnej schôdze Národnej rady, a preto podporme tento procedurálny návrh a nájdime spoločný kompromis tak, aby boli spokojní aj tí, ktorí prídu po nás, lebo toto nie je opozično-koaličná roztržka, toto je niečo, čo prijímame na, verím tomu, podstatne dlhšiu dobu. Ďakujem pekne.
Bugár, Béla, podpredseda NR SR (2016-12-07):
Teraz dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, pánovi poslancovi Slobodovi. Nech sa páči.
Laššáková, Jana, podpredsedníčka NR SR (2014-04-03):
Príjemné dobré ráno, vážené panie poslankyne, páni poslanci, otváram jedenásty rokovací deň 33. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Miroslav Beblavý, Otto Brixi, Martin Fecko, Pavol Frešo, Juraj Miškov, Oľga Nachtmannová, Milan Panáček, Svetlana Pavlovičová a Vladislav Petráš. Na zahraničnej pracovnej ceste je ešte poslankyňa Eva Horváthová a poslanec František Šebej. Pristúpime k rokovaniu o návrhu na voľbu kandidátov na sudcov Ústavného súdu Slovenskej republiky . Návrh má parlamentnú tlač 945. Chcem vás informovať, že do začiatku rokovania o tomto bode programu podali poslanci podľa § 39 ods. 8 zákona o rokovacom poriadku návrh, aby sa táto voľba vykonala tajným hlasovaním. Teraz prosím poverenú členku ústavnoprávneho výboru poslankyňu Annu Vittekovú, aby návrh uviedla a podala správu o výsledku prerokovania tohto návrhu vo výbore. Nech sa páči, pani spravodajkyňa, máte slovo.
Fedor, Martin, poslanec NR SR (2018-06-20):
Pán predsedajúci, poprosím do zápisu opravu hlasovania o tlači 1000, kde som sa chcel „zdržať“, ale kvôli inému údaju na svetelnej tabuli som hlasoval „za“. Takže prosím opraviť zdržanie.
Šimečka, Michal, podpredseda NR SR (2024-05-02):
Ďakujem veľmi pekne. Pani poslankyňa Záborská, nech sa páči.
M. Číž, podpredseda NR SR: (2008-10-30):
(Hlasovanie.) Prítomných 137 poslancov, za návrh 79 poslancov, proti 44 poslanci, zdržalo sa 14 poslancov. Tento návrh sme schválili.
Glváč, Martin, podpredseda NR SR (2017-05-17):
Ďakujem. S faktickými poznámkami piati. Ukončujem možnosť sa prihlásiť. Pani poslankyňa Remišová.
Blaha, Ľuboš, poslanec NR SR (2022-05-03):
Ďakujem pánovi poslancovi Faičovi za jeho príhovor. Ten skutočný dôvod, pre ktorý potrebuje koalícia strčiť Roberta Fica do väzby, je číra nenávisť, číra nenávisť, ktorú priniesol do politiky Igor Matovič a dneska ju šíria spolu so Sulíkom, Hegerom a Čaputovou a krásnym príkladom tejto čírej nenávisti je pán poslanec Krúpa. Ja vám odcitujem, čo pán poslanec Krúpa z OĽANO napísal o voličoch SMER-u. Vraj sú to svine, smradľaví vagabundi, smradľavý fekál, lúza. Naď hovorí o voličoch 
SMER-u a o voličoch opozície ako o opiciach, Matovič ako o múdrosráčoch. Hovoria o nich ako o dezolátoch, ako o čvarge. Takto vnímajú SMER. No a potom sa čudujeme, že zatvárajú opozičného lídra? Že zatvárajú opozičné médiá? A že absolútne je im jedno, že ľudia protestujú, pretože ich považujú za smradľavý fekál. Takýmto spôsobom sa vyjadrujú o voličoch, nie o politikoch, lebo my politici znesieme všeličo, o voličoch, o občanoch Slovenskej republiky, o bežných pracujúcich ľuďoch, o našich matkách a otcoch, ľudia z OĽANO. To je číra nenávisť. A tu máte odpoveď na to, prečo na Slovensku začína éra fašizmu. Im je všetko jedno. Oni polovicu alebo väčšinu národa považujú za lúzu a za opice a za smradľavý fekál. Viete, potom keď budú lídrov SMER-u zatvárať, tak tým zároveň zastrašujú ľudí a odkazujú im: „vy lúza, vy vagabundi, vy smradľavý fekál, pokiaľ sa budete ozývať, skončíte v tej base aj vy“. A takýmto spôsobom, preboha, demokracia na Slovensku nemôže fungovať. Nemôžu tu byť indivíduá, ako je Krúpa, ako je Naď, ako je Matovič, ktorí nedokážu rešpektovať základné pravidlá hry a keď im hra nevychádza, tak svojho súpera chcú zavrieť do basy a umlčať ho. Toto nie je demokracia, už to konečne pochopte a prestaňte urážať slovenský národ. Len o to vás prosím. Ďakujem.
Krátky, Rastislav, poslanec NR SR (2024-01-16):
Ďakujem za slovo. Pán kolega, ste demaskovali, že čo sa tu vlastne odohralo v minulosti. Skúsim to rýchlo zhrnúť. Namietali ste, že jeden z kolegov prečítal namiesto rímskej päť písmeno V, a tým by sa o jeho pozmeňujúcom návrhu nemalo dať hlasovať. No tento stav vznikol ešte pri rozprave, keď prebiehala obštrukcia počas rokovania o rozpočte Národnej rady a predsedajúci vtedy podľa nás porušil poriadok rokovací, ktorý podľa § 35 bod 8 hovorí toto: „Ak je súčasťou písomného prejavu aj pozmeňujúci alebo doplňujúci návrh, rozdá sa poslancom, spoločný spravodajca ho prečíta vo svojom vystúpení pred hlasovaním a dáva o ňom hlasovať.“ Neprečítali vtedy pozmeňujúce návrhy a odvtedy toto plénum trpí prehnanou byrokratizáciou procesov a mali by sme ísť z kratšej cesty späť, pretože toto nič dobré do spoločnosti nezasieva. Ono už aj Ústavný súd, ktorý, ktorého judikatúry tak radi citujú, povedal, že obštrukcia je legitímny nástroj a rokovací poriadok by mal upraviť jej priebeh. Takže tie kriky, čo tu boli, že bola nejaká obštrukcia počas rokovania o rozpočte, neboli správne, a treba povedať, že vtedy pán Pellegrini zaviedol do tohto pléna a doniesol sem veľmi škodlivú kultúru. Škodlivú, ktorá sa prenáša aj do spoločnosti a vidíme to na prípade pána Danka. Ja skúsim povedať taký príklad zo zahraničia, keď minister energetiky a klímy Chris Huhne, britský minister, odstúpil zo svojho postu preto, lebo jeho žena klamala o tom, že ona šoférovala auto, keď ho šoféroval on a prekročila rýchlosť. Bál sa, že príde o vodičák. Odstúpil. Vyvodil zodpovednosť. My tu máme podpredsedu parlamentu, ktorý je podozrivý z toho, že požil alkohol a neodstúpil, čiže... (Prerušenie vystúpenia časomerom. Potlesk.)
Pellegrini, Peter, predseda NR SR (2015-02-03):
Poprosím ešte raz, naozaj kľud, vyjadríme sa potom vo faktických poznámkach.
Danko, Andrej, podpredseda NR SR (2017-04-06):
(Hovorené súbežne s rečníčkou.) ... v sále nerozprávala a necitovala.
Zmajkovičová, Renáta, podpredsedníčka NR SR (2013-11-27):
Pán poslanec Sulík.
Dostál, Ondrej, poslanec NR SR (2024-02-27):
Prosím, pán predseda, dajte hlasovať o tom, že Národná rada prerokuje návrh zákona v druhom čítaní.
Glváč, Martin, podpredseda NR SR (2017-05-12):
Ďakujem. Pani poslankyňa Grausová.
Grendel, Gábor, podpredseda NR SR (2020-12-01):
Neviedol som schôdzu v tom čase, pán poslanec, takže nemám presnú informáciu, ale dostanete odpoveď. Pán podpredseda Šeliga.
P. Hrušovský, predseda NR SR: (2003-02-06):
Prosím pánov poslancov, aby zaujali miesto. Pristúpime k hlasovaniu. Prosím pána spoločného spravodajcu, aby uviedol návrh na hlasovanie o návrhu uznesenia ako o celku s pozmeňujúcimi a doplňujúcimi návrhmi, ktoré boli schválené pri hlasovaní o nich. Nech sa páči, pán spoločný spravodajca. R. Vavrík, poslanec: Ďakujem pekne, pán predseda. Budeme hlasovať o návrhu uznesenia Národnej rady Slovenskej republiky po akceptácii, vami pred chvíľou, pozmeňujúceho návrhu z výboru pre obranu a bezpečnosť. Definitívne uznesenie má takúto podobu: „Národná rada Slovenskej republiky podľa čl. 86 písm. k) Ústavy Slovenskej republiky vyslovuje súhlas s vyslaním jednotky radiačnej, chemickej a biologickej ochrany ozbrojených síl Slovenskej republiky v rámci spoločných akcií medzinárodnej koalície týkajúcich sa Irackej republiky v počte do 75 príslušníkov ozbrojených síl Slovenskej republiky do 31. decembra 2003.“ Ďalej: „S pôsobením jednotky radiačnej, chemickej a biologickej ochrany ozbrojených síl Slovenskej republiky v krízovej oblasti v rámci spoločných akcií medzinárodnej koalície týkajúcich sa Irackej republiky.“ Ďalej: „S pôsobením jednotky radiačnej, chemickej a biologickej ochrany ozbrojených síl Slovenskej republiky v záchranných a humanitárnych operáciách, v prípade použitia alebo dôvodného podozrenia z použitia zbraní hromadného ničenia.“ A napokon: „S pôsobením jednotky radiačnej, chemickej a biologickej ochrany ozbrojených síl Slovenskej republiky v prípadných vojenských akciách na vynútenie príslušných rezolúcií Bezpečnostnej rady Organizácie Spojených národov na území Irackej republiky v súlade s mandátom Organizácie Spojených národov.“
Bugár, Béla, podpredseda NR SR (2017-03-23):
Nech sa páči, prezentujme sa a hlasujme. (Hlasovanie.) Prítomných 140, za 49, proti 55, zdržalo sa 36 poslancov. Návrh nebol schválený.
P. Džurina, poslanec: (2007-10-24):
Národná rada Slovenskej republiky uznesením č. 493 z 12. septembra 2007 pridelila vládny návrh zákona, ktorým sa dopĺňa zákon č. 111/1990 Zb. o štátnom podniku v znení neskorších predpisov a o doplnení zákona č. 229/1990 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov, na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodársku politiku a Výboru Národnej rady Slovenskej republiky pre pôdohospodárstvo, životné prostredie a ochranu prírody. Za gestorský výbor určila Výbor Národnej rady Slovenskej republiky pre pôdohospodárstvo, životné prostredie a ochranu prírody. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory Národnej rady Slovenskej republiky, ktorým bol vládny návrh zákona pridelený, s vládnym návrhom zákona súhlasili a odporučili ho Národnej rade Slovenskej republiky schváliť. Z uznesením výborov Národnej rady Slovenskej republiky uvedených v bode III tejto správy vyplýva jeden pozmeňujúci návrh, ktorý odporúča gestorský výbor schváliť. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe, hlasovať takto: o bode spoločnej správy hlasovať s návrhom gestorského výboru uvedený bod schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona, ktorým sa dopĺňa zákon č. 111/1990 Zb. o štátnom podniku v znení neskorších predpisov a o doplnení zákona č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov, schváliť v znení schválených pozmeňujúcich návrhov prednesených v rozprave. Pán predseda, skončil som. Otvorte, prosím, rozpravu a hlásim sa ako prvý do rozpravy.
Ďuriš Nicholsonová, Lucia, podpredsedníčka NR SR (2017-10-17):
Dve faktické poznámky na vaše vystúpenie, pani poslankyňa Jurinová. Končím možnosť prihlásiť sa s faktickou poznámkou. Pán poslanec Jurzyca.
Grendel, Gábor, podpredseda NR SR (2022-12-07):
Na vystúpenia pána poslanca Benčíka štyri faktické poznámky. Končím možnosť prihlásiť sa s ďalšími. Ako prvý pán poslanec Tomáš Lehotský.
Kollár, Boris, predseda NR SR (2022-06-14):
Vráťte čas, prosím vás pekne, pánovi.
P. Paška, predseda NR SR: (2009-03-11):
(Hlasovanie.) 123 prítomných, 78 za, 44 sa zdržalo, 1 nehlasoval. Konštatujem, že sme schválili novelu zákona o cenných papieroch. Tým sme odhlasovali prerokované body programu. Kolegyne, kolegovia, ďakujem za spoluprácu počas týchto dvoch dní a vyhlasujem 33. schôdzu Národnej rady Slovenskej republiky za skončenú. Dovidenia. (Rokovanie 33. schôdze NR SR sa skončilo o 17.28 hodine.)
Vetrák, Milan, poslanec NR SR (2023-06-27):
Ďakujem pekne. Chcel by som navrhnúť, aby sme dnes rokovali do deviatej večer.
R. Raši, minister zdravotníctva SR: (2010-02-11):
Ešte raz opakujem, že zmluva o kúpe sanitiek bola uzavretá a až potom začalo preverovanie z Úradu pre verejné obstarávanie. Vtedy začala kontrola, čiže nemohla sa zmluva neuzavrieť v priebehu kontroly, keď kontrola začala až potom. Akékoľvek otázky ohľadom tendra, ktorý robil tento samostatný právny subjekt, vrátane výsledkov Úradu pre verejné obstarávanie, keď ma budete interpelovať alebo sa pýtať, zistím a všetko vám predložím, veľmi rád.
Heger, Eduard, poslanec NR SR (2016-10-14):
Ďakujem. Ja by som len možno doplnil kolegynine vystúpenie o ten fakt, že poslanci, ktorí sú volení do miestnych zastupiteľstiev, väčšinou majú takú 15-percentnú podporu svojich voličov. Ak petícia je na úrovni 30 % kvóra, tak je to práve pre to miestne zastupiteľstvo veľmi ťažké dosiahnuť, lebo ani voličská základňa toľko nevie vyzbierať. A obzvlášť ten príklad s Bratislavou je úplne, úplne krásny, lebo toto, čo sa tu stalo, je naozaj historická udalosť a neviem, či je opakovateľná, tak zrejme je, ale určite s veľkým úsilím, tak ako bolo investované aj teraz. Takže preto aj tá myšlienka zníženia toho kvóra je, myslím, že veľmi opodstatnená pri takýchto závažných, alebo vôbec zrušenia toho kvóra, pri takýchto závažných témach. Tak len to som chcel doplniť. Ďakujem.